Man gooi dagga neer en laat spaander | Netwerk24
Man gooi dagga neer en laat spaander
Hopefield se polisie het reeds sukses behaal deur 56 pakke dagga op te spoor.
Volgens die stasiebevelvoerder, kaptein Gottlieb Adams, is ’n 35-jarige man Woensdag 26 September in hegtenis geneem vir handel in dagga nadat 56 pakke dagga in sy besit in die ou Vredenburgstraat in Hopefield gevind is.
“Die polisielede het patrollie gery en hom gewaar,” verduidelik Adams.
“Hy het die polisielede gesien, die boks met die dagga op die grond gegooi en weggehardloop.”
Adams sê ook die man is later opgespoor en in hegtenis geneem.
Die verdagte het Donderdag 27 September in die Vredenburg-landdroshof op ’n aanklag van handel in dwelms verskyn.